પંજાબના મુખ્યમંત્રી કેપ્ટન અમરિંદર સિંહે સુનીલ જાખડને અભિનંદન પાઠવ્યા છે. ઉલ્લેખનીય છે કે, આ બેઠક પરથી ભાજપ સાથે જોડાયેલ વિનોદ ખન્ના સતત ચાર વાર જીત મેળવી ચૂક્યા હતા. 27 એપ્રિલ, 2017ના રોજ વિનોદ ખન્નાના નિધન પછીથી આ બેઠક ખાલી હતી. હવે આ બેઠક કોંગ્રેસના ખાતમાં જતી રહી છે. આ હારથી ભાજપ પાસે હવે લોકસભામાં 281 બેઠકો રહી છે. વિજેતા સુનીલ જાખડેએ જણાવ્યું હતું કે, આ પરિણામો કેન્દ્રની મોદી સરકારની નીતિઓ વિરુદ્ધ જનતાનો અસંતોષ દર્શાવે છે. તો કોંગ્રેસના દિગ્ગજ નેતા નવજોત સિંહ સિદ્ધુએ આ અંગે કહ્યું કે, આ અમારી પાર્ટીના ભાવિ અધ્યક્ષ રાહુલ ગાંધી માટે દિવાળીની ભેટ છે.